
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/8132- /2015
Előterjesztést készítette: dr. Tóth Krisztina jegyző
Előterjesztés elkészítésének időpontja: 2015. november 19.
Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva) 
E L Ő T E R J E S Z T É S

Sülysáp Város Önkormányzata Képviselő-testületének
2015. november 26-án tartandó munkaterv szerinti ülésére

5. napirendhez

Tárgy: Közterületek használatának rendjéről és feltételeiről szóló rendelet módosítása
Tisztelt Képviselő-testület!
A Képviselő-testület októberi ülésén döntött arról, hogy a közterület-használati díjtételeket 2016. január 1-jével 10 %-kal megemeli.

Az erre vonatkozó rendelettervezet elkészült, az egyes díjtételek 10 % körül, a gyakorlatban könnyen alkalmazható kerek összegekkel kerültek meghatározásra.
Kivétel ez alól a melléklet 2-3. sora, ahol javasoljuk kb. duplájára emelni a díjat, mivel az aránytalanul alacsony volt.

Új tételként bekerült a konténer, valamint a közterületre állított postaláda, kerékpártároló esetén felszámolható díj.    
A hatósági szerződésnek a rendeletbe bekerülő lehetősége olyan speciális esetekben segítené a munkánkat, mint például a búcsús vidámpark engedélyezése.

A hatósági szerződés jogszabályi alapját, illetőleg alkalmazásának feltételeit a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) 76-77. § teremti meg, mely szerint, ha jogszabály lehetővé teszi, az elsőfokú hatóság a hatáskörébe tartozó ügynek a közérdek és az ügyfél szempontjából is előnyös rendezése érdekében határozathozatal helyett az ügyféllel hatósági szerződést köthet.

Hatósági szerződés csak írásban köthető. Törvény, kormányrendelet és önkormányzati rendelet a szerződés megkötéséhez további feltételeket is meghatározhat. 

Ha az ügyfél olyan kötelezettséget vállal, amelynek teljesítésére hatósági határozattal egyébként nem lenne kötelezhető, szerződéskötésre csak akkor kerülhet sor, ha az ügyfél a saját szerződésszegése esetére a többletkötelezettség tekintetében a hatósági szerződésben aláveti magát a szerződésszegés jogkövetkezményének.

A hatósági szerződés módosítható, megszüntethető, és egyaránt vonatkoznak rá a Ket. és a Polgári Törvénykönyv előírásai.

Kérem a tisztelt Képviselő-testületet az előterjesztés megtárgyalására, és a rendelet elfogadására.
Sülysáp, 2015. november 18.

Horinka László s.k.


polgármester
MELLÉKLET

Sülysáp Város Önkormányzata Képviselő-testületének

…/2015. (...) önkormányzati rendelete

a közterületek használatának rendjéről és feltételeiről szóló
7/2010. (IV. 1.) önkormányzati rendelet módosításáról

Sülysáp Város Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint a szabálysértésekről szóló 1999. évi LXIX. törvény 1. § (1) bekezdésével kapott felhatalmazás alapján a következőket rendeli el:

Sülysáp Nagyközség Önkormányzata Képviselő-testületének a közterületek használatának rendjéről és feltételeiről 7/2010. (IV. 1.) önkormányzati rendelete (a továbbiakban: Ör.) 8. §-a a következő (4) bekezdéssel egészül ki:

(4) A közterület-használatnak a közérdek és a kérelmező szempontjából is előnyös rendezése érdekében határozathozatal helyett hatósági szerződés is köthető.

Az Ör. 1. melléklete helyébe az 1. melléklet lép.

E rendelet 2016. január 1-jén lép hatályba.

Sülysáp, 2015. november 26.


Horinka László
dr. Tóth Krisztina


polgármester
jegyző

1. melléklet a …/2015. (…) önkormányzati rendelethez

„1. melléklet a 7/2010. (IV. 1.) önkormányzati rendelethez

Közterület igénybevételének díjtételei

	
	A
	B

	1. 
	Közterület-használat célja
	Díjtétel

	2. 
	építési munkával kapcsolatos állvány, a munkavégzéshez szükséges munkaeszközök, építőanyag és építési törmelék (sitt), konténer elhelyezése
	50 Ft/m2/nap

	3. 
	tüzelőanyag 3 napon túli tárolása
	50 Ft/m2/nap

	4. 
	rendszeresített árusító és egyéb pult, fülke elhelyezése
	1000 Ft/m2/hó

	5. 
	alkalmi vagy idényjellegű árusítás, szolgáltató vagy reklámtevékenység
	350 Ft/m2/nap

	6. 
	mozgó árusítás, szolgáltató tevékenység (hangos hirdetéssel vagy anélkül, járművel vagy anélkül)
	3.600 Ft/jármű vagy személy/nap

	7. 
	hangos hirdetés, térhangosítás
	3.600 Ft/jármű, berendezés /nap

	8. 
	a közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyőszerkezet, árusító automata, hirdető berendezés, reklámtábla, cég- és címtábla elhelyezése
	480 Ft/m2/hó

	9. 
	önálló hirdető-berendezés, óriásplakát, hirdetőoszlop elhelyezése
	1.200 Ft/felületi m2/hó

	10. 
	plakát elhelyezése
A/3 méretig

A/0 méretig
	120 Ft/db/hét

360 Ft/db/hét

	11. 
	reklámzászlók elhelyezése
	2.400 Ft/db/hó

	12. 
	üzleti szállítás vagy rakodás alkalmával göngyöleg napi 2 órát meghaladó tárolása
	15 Ft/m2/nap

	13. 
	kiállítás, sport- és kulturális rendezvények, továbbá mutatványos, cirkuszi tevékenység 
	120 Ft/m2/nap

	14. 
	film- és tévéfelvételre, amennyiben az a közterület rendeltetésszerű használatában fennakadást okoz
	600 Ft/m2/nap

	15. 
	géperejű bérkocsik, taxik állomáshelyének biztosítása, utánfutók, lakókocsik elhelyezése
	12.000 Ft/jármű/év

	16. 
	hatósági jelzés nélküli vagy üzemen kívüli gépjármű tárolása
	120 Ft/jármű/nap

	17. 
	haszongépjármű (teher- és áruszállításra szolgáló gépjármű, autóbusz, mezőgazdasági vontató, lassú jármű, járműszerelvény, különleges jármű, munkagép, valamint ezek vontatványai) tárolása
	500 Ft/jármű/nap

	18. 
	vendéglátó terasz kialakítása (függetlenül attól, hogy fedett vagy nem)
	480 Ft/m2/hó

	19. 
	közterületre állított postaláda, kerékpártároló                                                 
	2.000 Ft/év

	20. 
	a közterület egyéb rendeltetéstől eltérő használata
	esetenként megállapítva

